বিভাস কৃষ্ণ চৌধুরী : টাঙ্গাইলে ঐতিহাসিক করটিয়া জমিদার বাড়ির সুপ্রাচীন দেয়াল ভেঙে জমি দখলের প্রতিবাদে র‌্যালি ও সমাবেশ অনুষ্ঠিত হয়েছে। রোববার দুপুরে করটিয়া ইতিহাস ও ঐতিহ্য সংরক্ষণ কমিটি এ র‌্যালি ও প্রতিবাদ সমাবেশের আয়োজন করে। করটিয়া শহীদ মিনার থেকে একটি র‌্যালি বের হয়ে প্রধান প্রধান সড়ক প্রদক্ষিণ করে আবার শহীদ মিনার প্রাঙ্গনে এসে শেষ হয়। সেখানে এতিহাস ও ঐতিহ্য সংরক্ষণ কমিটির আহবায়ক অধ্যাপক শামসুল আলম চৌধুরীর সভাপতিত্বে বক্তব্য রাখেন জেলা আওয়ামী লীগের সাবেক সংগঠনিক সম্পাদক শাহজাহান আনসারী, জেলা বিএনপির যুগ্ম-সাধারণ সম্পাদক হামিদুল হক তালুকদার, সরকারি সা’দৎ কলেজ শাখা ছাত্রদলের সাবেক আহবায়ক খালিদ সাইফুদ্দিন জুয়েল, সরকারি সা’দৎ কলেজ শাখা ছাত্রলীগের সাবেক সাধারণ সম্পাদক সোহেল আনসারী প্রমুখ।